CELEX: 32019R0828
Language: et
Date: 2019-03-14 00:00:00
Title: Komisjoni delegeeritud määrus (EL) 2019/828, 14. märts 2019, millega muudetakse delegeeritud määrust (EL) 2016/127 seoses nõuetega imiku piimasegus sisalduva D-vitamiini kohta ning imiku piimasegus ja jätkupiimasegus sisalduva eruukhappe kohta (EMPs kohaldatav tekst)

23.5.2019   
               
               
                  ET
               
               
                  Euroopa Liidu Teataja
               
               
                  L 137/12
               
            
         KOMISJONI DELEGEERITUD MÄÄRUS (EL) 2019/828,
         14. märts 2019,
         millega muudetakse delegeeritud määrust (EL) 2016/127 seoses nõuetega imiku piimasegus sisalduva D-vitamiini kohta ning imiku piimasegus ja jätkupiimasegus sisalduva eruukhappe kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 12. juuni 2013. aasta määrust (EL) nr 609/2013 imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta, millega tunnistatakse kehtetuks nõukogu direktiiv 92/52/EMÜ, komisjoni direktiivid 96/8/EÜ, 1999/21/EÜ, 2006/125/EÜ ja 2006/141/EÜ, Euroopa Parlamendi ja nõukogu direktiiv 2009/39/EÜ ning komisjoni määrused (EÜ) nr 41/2009 ja (EÜ) nr 953/2009, (1) eriti selle artikli 11 lõiget 2,
         ning arvestades järgmist:
         
                     (1)
                  
                  
                     Komisjoni delegeeritud määruses (EL) 2016/127 (2) on muu hulgas sätestatud imiku piimasegu ja jätkupiimasegu koostise ja märgistuse nõuded.
                  
               
                     (2)
                  
                  
                     Delegeeritud määrusega (EL) 2016/127 on konkreetselt ette nähtud, et imiku piimasegu peab sisaldama D-vitamiini vahemikus 2–3 μg/100 kcal.
                  
               
                     (3)
                  
                  
                     On väljendatud muret selle üle, et kui tarbida suures koguses piimasegu, mille D-vitamiini sisaldus on 3 μg/100 kcal, ja lisaks sellele saada täiendavat D-vitamiini muudest toidulisanditest, võivad mõned imikud selle tulemusena tarbida D-vitamiini ohtlikus koguses. Et tagada imikute kaitse kõrgeim tase, palus komisjon Euroopa Toiduohutusametil (edaspidi „toiduohutusamet“) hinnata, kui ohtlik on sellise imiku piimasegu tarbimine, mille D-vitamiini sisaldus on 3 μg/100 kcal.
                  
               
                     (4)
                  
                  
                     Oma 28. juuni 2018. aasta teaduslikus arvamuses imikute D-vitamiini maksimaalse lubatud doosi ajakohastamise kohta (3) jõudis toiduohutusamet järeldusele, et tarbides imiku piimasegu, mille D-vitamiini sisaldus on 3 μg/100 kcal, võivad mõned kuni 4 kuu vanused imikud saada maksimaalset lubatud doosi ületava koguse D-vitamiini juba üksnes piimasegust.
                  
               
                     (5)
                  
                  
                     Kõnealuses arvamuses jõuti ka järeldusele, et kui D-vitamiini maksimaalne sisaldus imiku piimasegus on 2,5 μg/100 kcal, ei ületa üksnes piimasegust saadava D-vitamiini tarbimine maksimaalset lubatud doosi. Kõnealuse arvamuse põhjal tuleks delegeeritud määruse (EL) 2016/127 kohast D-vitamiini lubatud maksimumsisaldust imiku piimasegus vähendada väärtuseni 2,5 μg/100 kcal kooskõlas määruse (EL) nr 609/2013 artikliga 6 ja artikli 9 lõigetega 1–4.
                  
               
                     (6)
                  
                  
                     Eruukhappe piirnormid imiku piimasegudes ja jätkupiimasegudes on kehtestatud delegeeritud määrusega (EL) 2016/127.
                  
               
                     (7)
                  
                  
                     Toiduohutusamet on vastu võtnud teadusliku arvamuse eruukhappe sisalduse kohta söödas ja toidus (4). Kõnealuses arvamuses jõuti järeldusele, et toidukaudse kokkupuute 95. protsentiil oli suurim imikute ja laste puhul, mis võib viidata sellele, et eruukhape võib olla ohtlik seda suures koguses tarbivatele lastele ja noortele.
                  
               
                     (8)
                  
                  
                     Võttes arvesse arvamuses esitatud järeldusi, on asjakohane vähendada eruukhappe piirnorme imiku piimasegus ja jätkupiimasegus.
                  
               
                     (9)
                  
                  
                     Seetõttu tuleks delegeeritud määruse (EL) 2016/127 I ja II lisa vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) 2016/127 I ja II lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. märts 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 181, 29.6.2013, lk 35.
         
            (2)  Komisjoni 25. septembri 2015. aasta delegeeritud määrus (EL) 2016/127, millega täiendatakse Euroopa Parlamendi ja nõukogu määrust (EL) nr 609/2013 seoses imiku piimasegu ja jätkupiimasegu koostise ja teabe erinõuetega ning teabega imikute ja väikelaste toitmise kohta (ELT L 25, 2.2.2016, lk 1).
         
            (3)  EFSA Journal 2018; 16(8):5365, 118 lk.
         
            (4)  EFSA Journal 2016; 14(11):4593, 173 lk.
      
      
         
            LISA
            Delegeeritud määruse (EL) 2016/127 I ja II lisa muudetakse järgmiselt.
            
                        1.
                     
                     
                        I lisa muudetakse järgmiselt.
                        
                                    a)
                                 
                                 
                                    Punktis 11 asendatakse D-vitamiini käsitlev kanne järgmisega:
                                    
                                                 
                                             
                                             
                                                100 kJ kohta
                                             
                                             
                                                100 kcal kohta
                                             
                                          
                                                Alammäär
                                             
                                             
                                                Ülemmäär
                                             
                                             
                                                Alammäär
                                             
                                             
                                                Ülemmäär
                                             
                                          
                                                „D-vitamiin (μg)
                                             
                                             
                                                0,48
                                             
                                             
                                                0,6
                                             
                                             
                                                2
                                             
                                             
                                                2,5“.
                                             
                                          
                              
                                    b)
                                 
                                 
                                    Punkt 5.3 asendatakse järgmisega:
                                    
                                                „5.3.
                                             
                                             
                                                Eruukhappe sisaldus ei tohi olla suurem kui 0,4 % rasva kogusisaldusest.“
                                             
                                          
                              
                  
                        2.
                     
                     
                        II lisa punkt 4.3 asendatakse järgmisega:
                        
                                    „4.3.
                                 
                                 
                                    Eruukhappe sisaldus ei tohi olla suurem kui 0,4 % rasva kogusisaldusest.“